Obecné zastupiteľstvo v Turanoch nad Ondavou na základe § 25 ods. 1 písm. c) zák. SNR č. 369/1990 Zb. o obecnom zriadení v znení neskorších zmien a doplnkov vydáva tieto

**ZÁSADY ODMEŇOVANIA POSLANCOV OBECNÉHO ZASTUPITEĽSTVA**

**Článok 1**

**Úvodné ustanovenia**

1. Zásady odmeňovania poslancov obecného zastupiteľstva v obci Turany nad Ondavou (ďalej „zásady odmeňovania“) sa vzťahujú na poslancov obecného zastupiteľstva v obci Turany nad Ondavou.
2. Funkcia poslanca obecného zastupiteľstva v obci Turany nad Ondavou sa zásadne vykonáva bez prerušenia pracovného alebo obdobného pomeru.
3. Zásady odmeňovania upravujú odmeňovanie poslancov obecného zastupiteľstva.
4. Zásady odmeňovania upravujú výšku paušálnej náhrady, ktoré vznikli v súvislosti s výkonom funkcie poslanca (ďalej „paušálne náhrady“) .

**Článok 2**

**Odmeňovanie poslancov obecného zastupiteľstva**

1. Poslanci sa vzdávajú odmeny za výkon funkcie poslanca obecného zastupiteľstva, nebudú poberať žiadnu odmenu za výkon tejto funkcie.

2. Mimoriadna odmena poslancom za prípravu podujatí musí byť schválená obecným zastupiteľstvom na základe splnenia určitej konkrétnej úlohy uloženej zastupiteľstvom.

**Článok 3**

**Paušálne náhrady**

**1.**Poslancovi patria paušálne náhrady výdavkov spojených s výkonom jeho funkcie (kancelárske potreby, poplatky za telefón a iné):

**a)** Poslancovi obecného zastupiteľstva vo výške 25 eur mesačne.

**b)** Zástupcovi starostu vo výške 30 eur mesačne.

**Článok 4**

**Výplata paušálnych náhrad**

1. Paušálne náhrady sa vyplácajú raz ročne za predchádzajúci kalendárny rok najneskôr do 15. januára nasledujúceho roku.

2.Paušálne náhrady sa vyplácajú na účet oprávnených subjektov alebo v hotovosti, ak o to požiadajú.

**Článok 5**

**Zrušovacie ustanovenia**

1. Dňom účinosti týchto Zásad odmeňovania poslancov obecného zastupiteľstva sa zrušuju Zásady odmeňovania poslancov obecného zastupiteľstva v obci Turany nad Ondavou schválené zastupiteľstvom dňa 2.12.2015.

**Článok 6**

**Účinnosť**

1. Tieto zásady odmeňovania poslancov obecného zastupiteľstva schválilo obecné zastupiteľstvo v obci Turany nad Ondavou uznesením dňa 30.3.2019.

2. Tieto zásady odmeňovania nadobúdajú účinnosť dňom 1.4.2019.

V Turanoch nad Ondavou dňa ......................................

Mgr. Ján Jakubov

starosta obce